b'\n_START_ARTICLE_\nAline MacMahon\n_START_SECTION_\nNuoruus ja perhe\n_START_PARAGRAPH_\nAline MacMahon syntyi McKeesportissa 1899. H\xc3\xa4nen is\xc3\xa4ns\xc3\xa4 William Marcus MacMahon oli Munsey\xe2\x80\x99s Magazinen p\xc3\xa4\xc3\xa4toimittaja. H\xc3\xa4nen \xc3\xa4itins\xc3\xa4 Jennie MacMahon aloitti oman n\xc3\xa4ytt\xc3\xa4m\xc3\xb6uransa 53-vuotiaana._NEWLINE_MacMahon oli naimisissa kaupunkisuunnittelija ja arkkitehti Clarence Steinin kanssa.\n_START_SECTION_\nUra\n_START_PARAGRAPH_\nMacMahon aloitti viihdeuransa jo varhain, sill\xc3\xa4 h\xc3\xa4nen ensimm\xc3\xa4inen ammattilaisesiintymisens\xc3\xa4 tapahtui vuonna 1914, jolloin h\xc3\xa4n lausuntaesityksess\xc3\xa4\xc3\xa4n lausui muun muassa William Shakespearen n\xc3\xa4ytelmien kohtauksia. H\xc3\xa4n valmistui Barnard Collegesta vuonna 1920 ja aloitti siell\xc3\xa4 n\xc3\xa4yttelemisen koulun draamakerhossa._NEWLINE_MacMahon ensimm\xc3\xa4inen rooli Broadwayll\xc3\xa4 oli Internet Broadway Databasen mukaan n\xc3\xa4ytelm\xc3\xa4ss\xc3\xa4 The Madras House, jota esitettiin syksyll\xc3\xa4 1921. H\xc3\xa4nen n\xc3\xa4ytt\xc3\xa4m\xc3\xa4uransa kesti l\xc3\xa4hes 55 vuotta, sill\xc3\xa4 h\xc3\xa4nen viimeinen roolinsa oli vuoden 1975 n\xc3\xa4ytelm\xc3\xa4ss\xc3\xa4 Trelawny of the Wells._NEWLINE_MacMahonin ensimm\xc3\xa4inen elokuvarooli oli elokuvassa Five Star Final (1930). H\xc3\xa4n n\xc3\xa4ytteli yhteens\xc3\xa4 43 elokuvassa, ja h\xc3\xa4n oli usein valkokankaalla sivurooleissa. H\xc3\xa4nen elokuviaan ovat muun muassa The Mouthpiece, Kultakalat 1933, Oi nuoruus, Back Door to Heaven, Liekki ja nuoli, The Eddie Cantor Story ja Takaisin el\xc3\xa4m\xc3\xa4\xc3\xa4n. Vuonna 1944 MacMahon oli ehdokkaana parhaan naissivuosan Oscar-palkintoon elokuvasta Lohik\xc3\xa4\xc3\xa4rmeen satoa._NEWLINE_MacMahon johti vuonna Equity Library Theatrea ja j\xc3\xa4rjesti sen kautta useita yhteis\xc3\xb6teatteriesityksi\xc3\xa4. H\xc3\xa4n oli my\xc3\xb6s aktiivinen monissa avustusj\xc3\xa4rjest\xc3\xb6iss\xc3\xa4.'